38
การพัฒนาแนวปฏิบัติการพยาบาลทางคลินิกสำหรับผู้ป่วยกระดูกสะโพกหักที่ได้รับการผ่าตัดยึดตรึงกระดูกภายในโรงพยาบาลพุทธโสธร จังหวัดฉะเชิงเทรา
วารสารคณะพยาบาลศาสตร์ มหาวิทยาลัยบูรพา
ที่ได้รับการผ่าตัดใส่โลหะยึดตรึงกระดูกภายใน ไปใช้ในโรงพยาบาลพุทธโสธร
กรอบแนวคิดการวิจัย
การศึกษาครั้งนี้ใช้แนวทางการพัฒนาแนวปฏิบัติ โดยใช้หลักฐานเชิงประจักษ์ทางการพยาบาลของ Soukup (2000) เป็นกรอบแนวคิดในการพัฒนาแนวปฏิบัติการ พยาบาลทางคลินิกเพื่อการดูแลผู้ป่วยกระดูกสะโพกหักที่ได้รับการผ่าตัดใส่โลหะยึดตรึงกระดูกภายใน แบ่งออกเป็น
4 ขั้นตอน คือ (1) การค้นหา วิเคราะห์ปัญหาและบริบทที่เกี่ยวข้องกับปัญหา (2) การสืบค้นหลักฐานเชิงประจักษ์ แล้วนำไปสร้างแนวปฏิบัติ (3) เป็นการทดลองใช้และประเมิน ประสิทธิผลการใช้แนวปฏิบัติในสถานการณ์จริง และศึกษาความเป็นไปได้ของการใช้แนวปฏิบัติ (4) การนำแนวปฏิบัติไปใช้จริง และประเมินผลการใช้แนวปฏิบัติ การศึกษาครั้งนี้ ดำเนินการศึกษาในขั้นตอนที่ 1 ถึงขั้นตอนที่ 3 โดยมีกรอบแนวคิดการวิจัย ดังนี้
ระยะที่ 1: ค้นหา วิเคราะห์ ปัญหา
- ระบบการดูแลผู้ป่วยกระดูกสะโพกหักในระยะก่อนและหลังผ่าตัดฯ
- ความชุกของการเกิดภาวะแทรกซ้อนภายหลังการผ่าตัด
- จำนวนวันนอนโรงพยาบาล
ระยะที่ 2: สืบค้นหลักฐานเชิงประจักษ์ เพื่อพัฒนาแนวปฏิบัติการพยาบาลทางคลินิกสำหรับผู้ป่วยกระดูกสะโพกหัก
- การพยาบาลผู้ป่วยกระดูกสะโพกหักในระยะก่อนและหลังผ่าตัดฯ
- Patients-family centered care
- การพยาบาลองค์รวม
- การเชื่อมต่อการดูแล
- การฟื้นฟูสภาพ
ระยะที่ 3: ศึกษาความเป็นไปได้ของการใช้แนวปฏิบัติ ศึกษาผลของการปฏิบัติการพยาบาลตามแนวปฏิบัติการพยาบาลทางคลินิกสำหรับผู้ป่วยกระดูกสะโพกหักที่ได้รับการผ่าตัดใส่โลหะยึดตรึงกระดูกภายใน
- จำนวนวันนอน รพ.
- การรับรู้ความพร้อมต่อการออกจากโรงพยาบาล
- พฤติกรรมการฟื้นฟูสภาพ
- อัตราการเกิดภาวะแทรกซ้อน
ภาพที่ 1 กรอบแนวคิดการวิจัย
วิธีดำเนินการวิจัย
การศึกษาครั้งนี้เป็นการวิจัยและพัฒนา (Research and development) เพื่อศึกษาปัญหาจากสถานการณ์การดูแลผู้ป่วยกระดูกสะโพกหักที่ได้รับการผ่าตัดใส่โลหะยึดตรึงกระดูกภายใน พัฒนาและศึกษาประสิทธิผลของการใช้แนวปฏิบัติการพยาบาลทางคลินิกสำหรับผู้ป่วยกระดูกสะโพกหักที่ได้รับการผ่าตัดใส่โลหะยึดตรึงกระดูกภายในในหอผู้ป่วยศัลยกรรมกระดูก โรงพยาบาลพุทธโสธร จังหวัดฉะเชิงเทรา โดยมีการดำเนินการวิจัย 3 ระยะ ดังนี้
ระยะที่ 1 ศึกษาปัญหาจากสถานการณ์เกี่ยวกับการดูแลผู้ป่วยกระดูกสะโพกหักที่ได้รับการผ่าตัดใส่โลหะยึดตรึงกระดูกภายในโรงพยาบาลพุทธโสธร เป็นการศึกษาแบบย้อนหลัง (Retrospective cohort study) โดยศึกษาจากการทบทวนเวชระเบียนของผู้ป่วยกระดูกสะโพกหักที่ได้รับการผ่าตัดใส่โลหะยึดตรึงกระดูกภายในโรงพยาบาลพุทธโสธร ระหว่าง 1 มกราคม 2561 - 31 ธันวาคม 2563
ประชากร ได้แก่ 1) เวชระเบียนของผู้ป่วยกระดูกสะโพกหักที่ได้รับการผ่าตัดใส่โลหะยึดตรึงกระดูกภายในที่พักรักษาตัวในหอผู้ป่วยศัลยกรรมกระดูก โรงพยาบาลพุทธโสธร ระหว่าง 1 มกราคม 2561 - 31 ธันวาคม 2563 จำนวน 384 ราย 2) พยาบาลวิชาชีพและทีมสหสาขาวิชาชีพที่เกี่ยวข้องในการดูแลผู้ป่วยกระดูกสะโพกหักที่ได้รับการผ่าตัดใส่โลหะยึดตรึงกระดูกภายใน
เครื่องมือการวิจัยในระยะที่ 1 ประกอบด้วย (1) แบบบันทึกข้อมูลเกี่ยวกับความชุกของการเกิดภาวะแทรกซ้อนภายหลังการผ่าตัด จำนวนวันนอนในโรงพยาบาลของผู้ป่วยกระดูกสะโพกหักที่ได้รับการผ่าตัดใส่โลหะยึดตรึงกระดูกภายในโรงพยาบาลพุทธโสธร (2) ประเด็นคำถามที่ใช้ในการสนทนากลุ่มกับพยาบาลวิชาชีพ แพทย์ นักกายภาพบำบัด เภสัชกร และพยาบาลชุมชน รวม 10 คน ใช้เวลา 1 ชั่วโมง 30 นาที ประเด็นการสนทนาเกี่ยวกับสถานการณ์ ประเด็นปัญหาในการดูแลผู้ป่วยกระดูกสะโพกหักที่ได้รับการผ่าตัด
ปีที่ 29 ฉบับที่ 4 (ต.ค. - ธ.ค.) 2564
Volume 29 No. 4 (Oct - Dec) 2021